Πανετόνε, το γλυκό εορταστικό ψωμί των Ιταλών
Το αυθεντικό εορταστικό ψωμί των Ιταλών, το πανετόνε (panettone) είναι πάντα ενισχυμένο με ξερά φρούτα και στη δική μας εκδοχή και με αρώματα από λεμόνι και βανίλια.
340 γρ. χλιαρό νερό , 10 γρ. μαγιά σε σκόνη , 1 κουτ. σούπας αλάτι , 170 γρ. μέλι , 8 μεγάλα αυγά, ελαφρώς χτυπημένα με σύρμα , 225 γρ. βούτυρο αγελάδας, λιωμένο, αλλά όχι καυτό , 2 κουτ. γλυκού ξύσμα λεμονιού , 2 κουτ. γλυκού εκχύλισμα βανίλιας (ή σπόροι από 1 λοβό βανίλιας) , 340 γρ. ανάμεικτα ψιλοκομμένα ξερά φρούτα και φρουί γκλασέ (π.χ. ξανθές σταφίδες, αποξηραμένος ανανάς, ξερά  βερίκοκα, αποξηραμένα κεράσια ή κράνμπερι, πορτοκάλι γκλασέ ή ζαχαρωμένες φλούδες εσπεριδοειδών, κ.λπ.) , 1.070 γρ. αλεύρι για όλες τις χρήσεις + επιπλέον για πασπάλισμα , 1 αυγό, ανακατεμένο με 1 κουτ. σούπας νερό, για άλειμμα , λευκή κρυσταλλική ζάχαρη, για πασπάλισμα
Για να φτιάξουμε το πανετόνε, σε ένα μεγάλο μπολ (ή στον κάδο του μίξερ) ανακατεύουμε το νερό, τη μαγιά, το αλάτι, το μέλι, τα αυγά, το λιωμένο βούτυρο, το ξύσμα και τη βανίλια.Προσθέτουμε τα ξερά φρούτα και το αλεύρι και ανακατεύουμε με ένα κουτάλι ή με το φτερό του μίξερ.Αν θέλουμε, μπορούμε να χρησιμοποιήσουμε και τα χέρια μας για να ανακατέψουμε τα υλικά, αλλά είναι προτιμότερο να τα βρέξουμε, προκειμένου να μπορέσουμε να ενσωματώσουμε καλά όλο το αλεύρι.Η  ζύμη δεν θα είναι πολύ σφιχτή, αλλά θα σφίξει αφού κρυώσει στο ψυγείο (δεν πρέπει να παραλείψουμε αυτό το στάδιο, που εξηγείται στη συνέχεια).Σκεπάζουμε χαλαρά το μπολ και αφήνουμε  τη ζύμη να ξεκουραστεί σε θερμοκρασία δωματίου για 2 ώρες, μέχρι να φουσκώσει.Έπειτα τη βάζουμε στο ψυγείο και την αφήνουμε να κρυώσει καλά και να σφίξει πριν τη χρησιμοποιήσουμε. Υπολογίζουμε μίνιμουμ γύρω στις 3 ώρες, αλλά μπορεί να μείνει στο ψυγείο μέχρι 5 ημέρες.Χωρίζουμε τη ζύμη στα τρία (το κάθε κομμάτι θα είναι σαν μικρό πεπόνι και θα ζυγίζει λίγο περισσότερο από 700 γρ.).Μπορούμε να φτιάξουμε και τα τρία πανετόνε τώρα ή μόνο ένα και να φυλάξουμε τα υπόλοιπα κομμάτια στο ψυγείο, για να τα ψήσουμε κάποια άλλη στιγμή εντός του περιθωρίου διατηρησιμότητας των 5 ημερών.Βάζουμε το κομμάτι ζύμης πάνω σε αλευρωμένη επιφάνεια, το πασπαλίζουμε με λίγο αλεύρι και με γρήγορες κινήσεις το πλάθουμε, δίνοντάς του σχήμα μπάλας.Μεταφέρουμε την μπάλα μέσα σε μια χάρτινη φόρμα για πανετόνε (ή σε μεταλλική που έχουμε βουτυρώσει καλά).Σκεπάζουμε χαλαρά με μεμβράνη και αφήνουμε να ξεκουραστεί σε θερμοκρασία δωματίου για 1½ ώρα, μέχρι να διπλασιαστεί σε όγκο.Αλείφουμε το πανετόνε με το αυγό και ψήνουμε στο μεσαίο ράφι του φούρνου, τον οποίο  έχουμε προθερμάνει καλά, στους 180°C, για 50-55 λεπτά ή μέχρι να αποκτήσει ένα ωραίο χρυσαφί χρώμα.Ξέρουμε ότι έχει ψηθεί καλά αν κάνει έναν κούφιο ήχο όταν το χτυπάμε. Αφήνουμε να κρυώσει καλά.Αφού χωρίσουμε τη ζύμη στα τρία, χωρίζουμε έπειτα κάθε κομμάτι στα έξι.Τα πλάθουμε σε σχήμα μπαλίτσας και τα μεταφέρουμε μέσα σε χάρτινες θήκες για μάφιν.Σκεπάζουμε χαλαρά με μεμβράνη και αφήνουμε να ξεκουραστούν και να φουσκώσουν για 45 λεπτά.Αλείφουμε με αυγό.Ψήνουμε τα πανετόνε-μάφιν στους 180°C για 45 λεπτά ή μέχρι να χρυσίσουν.
Αλεύρι (ζύμες),Ξερά φρούτα,Χριστούγεννα